laion/Wikipedia-Exotic huggingface dataset:
מוריץ פון שווינד

מוריץ פון שווינד (בגרמנית: Moritz von Schwind;‏ 21 בינואר 1804 – 8 בפברואר 1871) היה צייר אוסטרי, יליד וינה. הוא שאב השראה מפולקלור ושירי העם. שווינד נפטר בבוואריה, ונקבר באלטר סודריפהוף במינכן. הוריו היו פרנץ אדלר פון שווינד (1752–1818) ואשתו פרנציסקה פון הולצמייסטר (1771–1842), שהייתה מהאצולה האוסטרית מאז 1799. אביו הגיע מבוהמיה, היה מזכיר בחצר המלוכה והוכתר לאבירות בשנת 1792. למוריץ פון שווינד היו חמישה אחים. מוריץ פון שווינד חי כנער מאושר וחסר דאגות בווינה. בין חבריו היה המלחין שוברט, שחלק משיריו הוא אייר. בשנת 1828, בעצתו של פטר קורנליוס, עבר למינכן, שנתן לו משימה לצייר את חדר הספרייה של המלכה הבווארית בסצינות משירתו של לודוויג טיק. לאחר נסיעה באיטליה בשנת 1835, הוא יצר עיצובים עבור בית המגורים במינכן וטירת הוהנשוואנגאו - המבוססים על סצנות מחייו של קרל הגדול. עבודות נוספות מסקסוניה ובאדן הגיעו לאחר מכן. בשנים 1840–1844 מוריץ פון שווינד התגורר ועבד בקרלסרוהה. כאן פגש את אשתו לואיזה זאקס, בתו של רב-סרן. בתמונה הידועה שלו "ירח הדבש", מזהים אותה. בקרלסרוהה הוא יצר שמונה מדליונים עגולים לחדר הישיבות של בית המלוכה ושם עיטר גם בציורי קיר את גרמי המדרגות ואת אולמות קומת הקרקע. בשנת 1844 הוא גר בפרנקפורט, שם יצר כמה מתמונות הציור הטובות ביותר שלו, בעיקר "תחרות הזמרים" בורטבורג (1846), וכן עיצובים לחגיגת גתה. היו לו גם איורי ספרים רבים. בשנת 1847 חזר שווינד למינכן לאחר שהתמנה לפרופסור באקדמיה. שמונה שנים מאוחר יותר התהילה שלו הייתה בשיאה עם השלמת הציורים בטירת ורטבורג עם תמונות קיר הממחישות את "תחרות הזמרים" ואת ההיסטוריה של הנסיכה אליזבת מהונגריה. הקומפוזיציות זכו לשבחים רבים, ונערך פסטיבל מוזיקלי מפואר לכבודם, שווינד עצמו היה אחד הכנרים. במינכן עבד גם בכמה כנסיות, במיוחד על המזבח והחלונות של כנסיית גבירתנו. המחזור הבוגר במיוחד שלו, מסיפורי האגדות של האחים גרים הופק בשנת 1857. באותה שנה ביקר באנגליה כדי לדווח רשמית למלך לודוויג על אוצרות האמנות במנצ'סטר. הוא עיצב חלק מחלונות הכנסייה והצטרף לחברו הוותיק שנור בעיצוב הזכוכית הצבועה בקתדרלת גלאזגו. בשנת 1866/67 הוא עבד על ציורים באופרה הממלכתית החדשה בווינה. כאן צייר ציורי קיר המתארים סצנות מ"חליל הקסם "של מוצרט, ובמבואה יש ציורי קיר מיצירות של מלחינים אחרים. מדיה וקבצים בנושא מוריץ פון שווינד בוויקישיתוף מוריץ פון שווינד, באתר אנציקלופדיה בריטניקה (באנגלית) מוריץ פון שווינד, באתר "Find a Grave" (באנגלית) מוריץ פון שווינד, באתר MusicBrainz (באנגלית) מוריץ פון שווינד, באתר Discogs (באנגלית) BLKÖ:Schwind, Moriz Ritter von – Wikisource, de.wikisource.org Historische Commission bei der königl. Akademie der Wissenschaften, Allgemeine Deutsche Biographie, Bd. 33, 1., München/Leipzig: Duncker & Humblot, 1891, Allgemeine Deutsche Biographie, עמ' 449 Deutsche Biographie, Schwind, Moritz von - Deutsche Biographie, www.deutsche-biographie.de (בגרמנית)
ויטולד זכרביץ'

ויטולד זכרביץ' (בפולנית: Witold Zacharewicz;‏ 26 באוגוסט 1914 – 16 בפברואר 1943) היה שחקן קולנוע פולני שהיה ידוע בשנות ה-30 של המאה ה-20. במהלך הכיבוש הגרמני של פולין הוא נעצר ונרצח במחנה ההשמדה אושוויץ בגיל 28. בשנת 1938 קיבל ויטולד זכרביץ' הצעה לחתום על עסקה עם אולפני יונייטד ארטיסטס. זכרביץ' שלט בכמה שפות כולל אנגלית, צרפתית וגרמנית. באותה תקופה הוא כיכב בסרטו האחרון "Gehenna" וניסה לדחות את שירותו הצבאי כדי שיוכל להגיע להוליווד. אף אחת מתוכניותיו לפתוח בקריירה קולנועית בארצות הברית לא התרחשה וב-1 בספטמבר 1938 הוא התגייס לצבא הפולני. ב־1 באוקטובר 1942 נעצר זכרביץ' על ידי הגסטפו, בגין סיוע ליהודים. עם 10 אנשים נוספים, כולל אמו, היה השחקן מעורב בהפקת מסמכים מזויפים ליהודים המסתתרים בוורשה. בנובמבר 1942 גורש השחקן למחנה אושוויץ-בירקנאו, שם נרצח ב־16 בפברואר 1943. ישנם שני דיווחים על מותו, האחד קובע כי הוא נרצח בזריקת פנול ללב (על פי שני עדי ראייה) או שאולי הוצא להורג (כטענת שאר האסירים). Pod Twoją obronę – 1933 Młody Las – 1934[דרוש תעתוק] Granny Had No Worries – 1935 Kochaj tylko mnie – 1935 Róża – 1936 Barbara Radziwillówna – 1936 Znachor – 1937 Halka – 1937 Profesor Wilczur – 1938 Kościuszko pod Racławicami – 1938 Gehenna – 1938 Second Youth – 1938 Skaff, Sheila. The Law of the Looking Glass: Cinema in Poland, 1896-1939. Ohio University Press, 2008. מדיה וקבצים בנושא ויטולד זכרביץ' בוויקישיתוף ויטולד זכרביץ', במסד הנתונים הקולנועיים IMDb (באנגלית) Witold Zacharewicz, witold.zacharewicz.com.pl http://www.fzp.net.pl/forum/viewtopic.php?f=13&t=5924
יחסי איטליה–תוניסיה

יחסי איטליה-תוניסיה הם יחסי החוץ בין הרפובליקה האיטלקית לרפובליקה של תוניסיה. שתי המדינות כוננו יחסים דיפלומטיים בשנת 1957. שתי המדינות חברות מלאות באיחוד מדינות הים התיכון. הייתה קהילה איטלקית חשובה שהתגוררה בתוניסיה לפני עצמאותה. יש קהילה תוניסאית המתגוררת באיטליה. במגפת הקורונה באיטליה, תוניסיה הייתה אחת המדינות הבודדות ששלחו רופאים צבאיים לאיטליה. איטליה מחזיקה בתוניסיה שגרירות בתוניס ושלוש קונסוליות כבוד בביזרטה, ספקס וסוסה. תוניסיה מחזיקה באיטליה שגרירות ברומא, קונסוליה כללית בפלרמו, 3 קונסוליות בג'נובה, מילאנו ונאפולי ושתי קונסוליות כבוד (בבארי ובנוברה). מדיה וקבצים בנושא יחסי איטליה–תוניסיה בוויקישיתוף יחסי איטליה–תוניסיה, ברשת החברתית פייסבוק יחסי איטליה–תוניסיה, ברשת החברתית אקס (טוויטר) יחסי איטליה–תוניסיה, ברשת החברתית אינסטגרם Da Tunisia team medici e infermieri ansa.it ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
אנה שטיינר-קניטל

אנה שטיינר-קניטל (בגרמנית: Anna Stainer-Knittel;‏ 28 ביולי 1841 – 28 בפברואר 1915) הייתה ציירת פורטרטים וציירת פרחים אוסטרית. אביה היה יצרן נשק שעודד את כישרונותיה ושאיפותיה של בתו. הפסל, יוזף אלואה קניטל, היה דוד שלה והצייר, יוזף אנטון קוך, היה דודו הגדול. היא החלה את לימודיה בשנת 1859 באקדמיה לאמנויות יפות במינכן, אך היא לא הורשתה ללמוד בבית הספר הראשי משום שהייתה אישה. היא נאלצה לחזור הביתה בשנת 1864 בגלל מחסור בכספים. בתקופה זו היא ציירה דיוקנאות רבים של אנשי המשפחה והנוף בסביבה. בהמשך עברה לאינסברוק והצליחה לפרנס את עצמה כציירת פורטרטים. בשנת 1867, בניגוד לרצון הוריה, נישאה לקרמיקאי בשם אנגלברט שטיינר. במהלך שהותם יחד, היא יצרה עיצובים פרחוניים רבים עבור כוסותיו וצלחותיו. משנת 1868 עד 1871 נולדו להם שלושה ילדים; שני בנים ובת. בשנת 1873 היא פתחה בית ספר לציור לנשים, אותו הפעילה כמעט עד מותה. בין תלמידיה היו מריה טיליפול-קיסטלר (1884–1963) ווילהלמינה רדליך (1869–1954). בגיל שבע עשרה התנדבה אנה לרדת במורד קיר סלע כדי להסיר קן נשר. במאה ה-19 זה היה נוהג מקובל למנוע מנשרים לתקוף את עדרי הצאן המקומיים. בשנה שקדמה לה, ניסיון דומה כמעט הסתיים בטרגדיה של המטפסים, כך שלא ניתן היה למצוא מתנדבים אחרים. היא הצליחה לתפוס את הנשר, להכניס אותו לתרמיל שלה ולעלות חזרה בשלום, אם כי מאוחר יותר נאמר כי היא הותקפה על ידי נשר מבוגר במהלך הטיפוס. בשנת 1863 תואר אירוע זה על ידי לודוויג סטאוב בסיפור ובשנת 1873, הוא תואר ברומן מאת וילהלהמין פון הילרן בשם Die Geier-Wally ("נערת הנשרים") הסופרת התוודעה לאנה ולבעלה באינסברוק והחליטה לספר את סיפורה בסגנון דרמטי, שייקספירי. היא מכנה את הגיבורה שלה וואלי, וממחיזה את הקונפליקטים שלה עם אביה ויוצר מעין מסכת פמיניסטית. בשנת 1892 הותאם הסיפור לאופרה: לה וואלי מאת אלפרדו קטלאני. הוא צולם גם מספר רב של פעמים לקולנוע. מדיה וקבצים בנושא אנה שטיינר-קניטל בוויקישיתוף Knit(t)el-Stainer (Maria) Anna Evelyn Kain, Anna Stainer-Knittel: Portrait of a "femme vitale", Woman's Art Journal 20, 1999, עמ' 13–31 doi: 10.2307/1358979 Evelyn Kain: Anna Stainer-Knittel: Portrait of a „femme vitale“. In: Woman's Art Journal, Vol. 20, No. 2 (Fall 1999/Winter 2000), pgs.13–31 Steub, Ludwig, dx.doi.org
Issues (אלבום של קורן)

Issues (בתרגום חופשי: נושאים) הוא האלבום הרביעי של להקת הנו-מטאל קורן. האלבום יצא לאור בשנת 1999, שנה לאחר אלבומם Follow the Leader. האלבום הוא אחד המצליחים ביותר של קורן, עם מכירות של 575,000 עותקים בששת הימים הראשונים ליציאתו ודורג במקום הראשון במצעד המכירות השבועיות האמריקאי. לפי MRC Data, האלבום מכר לפחות 3,047,076 עותקים רק בארצות הברית. הסגנון ב-Issues שונה לחלוטין והזכיר יותר את אלבומה הראשון של הלהקה. הראפ וההיפ הופ נעלמו, ושירתו של ג'ונתן דייוויס חזרה להיות טעונה ברגש. כמו כן האלבום הכיל בתוכו אווירה קודרת. לאחר שחרורו של האלבום, יצאה הלהקה לסיבוב ההופעות המצליח ביותר שלה – "Sick And Twisted Tour". לרוע המזל, מתופף הלהקה דייוויד סילווריה נפצע בשורש כף היד, והלהקה נאלצה לבטל חלק מהופעותיה. כתוצאה מכך, מתופף להקת פיית' נו מור, מייק בורדין, החליף את סילווריה עד שהחלים. באמצע שנת 2000 יצאה הלהקה להפסקה זמנית אחרי 7 שנים רצופות של פעילות. בתחילת שנת 2002 חזרה הלהקה להופיע. Dead – 1:12 Falling Away from Me – 4:30 (יצא גם כסינגל) Trash – 3:27 4U – 1:42 Beg for Me – 3:53 Make Me Bad – 3:55 (יצא גם כסינגל) It’s Gonna Go Away – 1:30 Wake Up – 4:07 Am I Going Crazy? – 1:02 Hey Daddy – 3:44 Somebody Someone – 3:47 (יצא גם כסינגל) No Way – 4:08 Let’s Get This Party Started – 3:41 Wish You Could Be Me – 1:07 Counting – 3:38 Dirty – 7:50 (השיר נגמר ב-3:43 ואחר כך יש 4 דקות ו-7 שניות של רעש סטטי) מידע על הסינגל "Issues" באתר מיוזיק בריינז מידע על היצירה "Issues" באתר Discogs מידע על השיר "Issues" באתר ספוטיפיי Archive-Chris-Nelson, Korn To Take Issues On Road In Early 2000, MTV News (באנגלית)
צחיח אבן ח'וזיימה

צחיח אבן ח'וזיימה (בערבית: صحيح ابن خزيمة) הוא אוסף של חדית' שאוגד ונערך על ידי האימאם אבן ח'וזיימה (אנ'). הספר נחשב לאחד הספרים המאומתים ביותר בתחום החדית' עבור המוסלמים הסונים. צחיח אל-בוח'ארי צחיח מוסלם סונן אבו דאוד Sahih Ibn Khuzaymah; Arabic, 3 Vol., kitaabun.com Sahih Ibn Khuzaymah - Ibn Khuzayma (311H) -, SifatuSafwa (באנגלית) ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
אופל 5/12 PS

אופל 5/12 PS (בגרמנית: Opel 5/12 PS, קרוי גם: Puppchen) היא מכונית סלון בתצורות: דגם סגור, דגם לנדולט ודגם קבריולה, מתוצרת יצרנית הרכב הגרמנית אופל (בגרמנית: Adam Opel AG) אשר יוצרה בין השנים 1911–1920. סגנון גוף עיקרי: "Phaeton" (אנ') (גוף רכב פתוח), סגנונות גוף נוספים: "Torpedo" (אנ'), סדאן-לימוזינה וקבריולה. מנועים: מנוע בעירה פנימית, 1 צילינדרים, מחזור ארבע פעימות (מנוע מסוג "Otto engine" (אנ')). בארבע הסדרות של מנועי ארבע הפעימות, הורכבו מנועי שורות עם גל ארכובות אלומיניום ושסתומים צמודי צד. מערכת היגוי: מימין. קיבולת מכל דלק: 35 ליטר. מחיר היחידה בשנת 1911 נע בין 4,000–5,200 גולדמרק. "5/12 PS (1911)" – בסדרה הורכב מנוע 1.2 ליטר. "5/12 PS (1912-1914)" – בסדרה הורכב מנוע 1.3 ליטר. "5/12 (5/14) PS (1914)" – בדגם הורכב מנוע 1.4 ליטר, דגם זה היה זמין כארבעה מושבים עליונים פתוחים. גרסה זו של הדגם זכתה לכינוי "בובה קטנה" ("little doll"). "5/12 (5/14) PS (1916-1920)" - בסדרה הורכב מנוע 1.5 ליטר, בתצורות של 2–4 מושבים. "אופל 5/12 PS", שנת 1912 "אופל 5/12 PS", שנת 1912 "אופל 5/12 PS", שנת 1912 "אופל 5/12 PS", שנת 1912 - מבט לתא הנהג "אופל 5/12 PS" - מבט לדוושות: מימין: דוושת גז (דוושת האצה), באמצע: דוושת בלם, משמאל: דוושת קלאץ' אופל (יצרן רכב) אופל פטנט מוטור ווגן לוטסמן אופל 4/8 PS אופל 10/30 PS מדיה וקבצים בנושא אופל 5/12 PS בוויקישיתוף "אופל 5/12 PS", שנת 1914 – מפרט carfolio.com/opel-5-12-ps-%27puppchen Oswald, Werner., Deutsche Autos 1920-1945 : alle deutschen Personenwagen der damaligen Zeit, 1. Aufl, Stuttgart: Motorbuch-Verl, 1977, ISBN 3-87943-519-7 דגמי אופל משנת 1899 עד שנת 1995, דגם "אופל 5/12 PS" ראה עמוד 41 historisk-opelklub.dk/wp-content/uploads/2012/06/Opel-Data_1899-1995 סגנון מרכב הטורפדו היה סוג של מרכב רכב ששימש משנת 1908 ועד אמצע שנות ה-30 של המאה ה-20, שהיה בעל פרופיל קבוע וחלק עליון רך מתקפל או נשלף. מכסה המנוע או מצנפת מכסה המנוע המונפת לגובה קו המותניים של המכונית, וכתוצאה מכך קו חגורה ישר מקדימה לאחור "אופל 5/12 PS", דגם טורפדו 1912 en.wheelsage.org/opel/5_12_-_5_14_ps גולדמרק היה המטבע של הקיסרות הגרמנית משנת 1873 ועד פרוץ מלחמת העולם הראשונה באוגוסט 1914
בית הספר למוסיקה בקריה האקדמית אונו

בית הספר למוסיקה בקריה האקדמית אונו ע”ש ג'ונתן ווהל הוא מוסד אקדמי ללימודים והכשרה גבוהה במוזיקה, המהווה חלק מהקריה האקדמית אונו ומעניק את התואר הראשון הבין לאומי, .B.Mus. בית הספר מכשיר מוזיקאים בתחומי הביצוע, היצירה, הטכנולוגיה והמחקר – תוך התמחות בנגינה, הלחנה, עיבוד, חינוך מוזיקלי, הפקה מוזיקלית ומוזיקולוגיה. דקאן בית הספר למוסיקה בהקמתו היה נעם שריף, שגם הוביל תוכנית לימודי ניצוח סימפוני בבית הספר. בעשור השלישי של המאה ה-21, דקאן בית הספר הוא המנצח, המלחין והפסנתרן ירון גוטפריד, ויושב הראש של בית הספר הוא פרופ' יהודה סומר כהן. מכללת "הד" נוסדה על ידי המנצח והמעבד יהודה כהן בשנת 1988 ביהוד. תחילה פעלה כקונסרבטוריון מקומי לילדים ובני נוער. המכללה הפכה בתוך זמן קצר יחסית למוסד פעיל ומרכזי ללימודים מקצועיים של מוזיקה קלה וג׳ז, עיבוד, הקלטה וסאונד, כולל קורסים אקדמיים עם מורים והמוזיקאים מובילים בישראל. ועברה בשנת 1998 לדרום תל אביב. בשנת 2012 התאחדה "מכללת הד למוסיקה עכשווית" עם הקריה האקדמית אונו, ונהייתה לבית הספר למוסיקה של הקריה האקדמית אונו. בית הספר קיבל את אישור המועצה להשכלה גבוהה להעניק תואר ראשון במוזיקה רב תחומית .B.Mus לבוגרי תוכנית לימודי המוזיקה המלאה. החל משנת הלימודים 2015 הלימודים מתקיימים במבנה חדש בתוך הקריה האקדמית אונו. המבנה, שמיועד לכ-500 סטודנטים, מכיל חדרי הקלטה ובקרה, חדרי חזרות, מעבדות עריכה, מתחם טכני, כיתות לימוד, אודיטוריום רב-תכליתי ואולם מופעים. שטחו הבנוי הוא כ-2,700 מטרים רבועים. הלימודים לתואר ראשון במוזיקה כוללים מסלולים אחדים, בהם מוזיקה יהודית, מוזיקה ערבית, לימודי ג'אז, פופ, רוק ומוזיקה אתנית, מוזיקה קלאסית, ניצוח, הפקה מוזיקלית, סאונד, קומפוזיציה והוראת חינוך מוזיקלי. בין המרצים בבית הספר: רפי קדישזון, יוסי בן נון, דני רובס, שלומי שבן, גיא מזיג, אתי אנקרי, לימור שפירא, עדינה פלדמן, ד"ר רוני רשף, אורי ברכה, ד"ר דורון קימה. הצ'לנית מאיה בלזיצמן, רחל הוכמן, ד"ר משה מורד, ד"ר ארי קטורזה, תומר צדקיהו, בנצי גפני, אבנר קנר, אורי זך ופרופ' צבי אבני. בין בוגרי בית הספר ניתן למנות את יונתן פריג', טל גורדון, שיר ביטון, איתמר גרוס, עודד סנדטש ורון פרץ. אתר האינטרנט הרשמי של בית הספר למוסיקה בקריה האקדמית אונו בית הספר למוסיקה בקריה האקדמית אונו, ברשת החברתית פייסבוק בית הספר למוסיקה בקריה האקדמית אונו, ברשת החברתית אינסטגרם סרטונים בערוץ של בית הספר למוסיקה בקריה האקדמית אונו, באתר יוטיוב בית הספר למוסיקה בקריה האקדמית אונו, בשיתוף מכללת הד, באתר לימודים בישראל בית הספר למוסיקה, בקריה האקדמית אונו - כתבה של YNET לימודים, סרטון באתר יוטיוב (אורך: 4:18) יאיר בריל, כוונו כלים ומחברות: המדריך לבתי הספר למוזיקה, באתר הארץ, 10 בינואר 2017 גלי פיאלקוב, ‏איך מנגנים טכנולוגיה?, באתר "אנשים ומחשבים", 17 ביולי 2016 קיצור תולדות בית הספר - מייסדים ומוסדות, באתר "ono music" של הקריה האקדמית אונו הילי מודריק, קולג' למוזיקה ביהוד, חדשות, 10 ביוני 1992 נירית צוק, ‏לא על המוזיקה לבדה, באתר גלובס, 23 במאי 2006 הקריה האקדמית אונו, באתר המועצה להשכלה גבוהה הילה שמר, שתי אצבעות מהבקו"ם: שרים ומנגנים בבית הספר החדש למוזיקה בקרית אונו, באתר Xnet‏, 13 בינואר 2016 בית הספר למוסיקה בקריה האקדמית אונו, באתר לימודים בישראל
התו הסגול

התו הסגול הוא תו תקן במדינת ישראל לאישור הפעלת ענפים שונים, בתקופת מגפת הקורונה בישראל. על פי הנחיות הממשלה מתאפשרת פתיחת עסקים באמצעות התו הסגול או התו הירוק (רשימת העסקים שניתנים לפתיחה נמצאת במקום אחר בהנחיות). התו הסגול הופעל לראשונה באפריל 2020, ומקבלים אותו מהרשות המקומית בו העסק פועל. התו הירוק הופעל לראשונה בפברואר 2021, בוטל ב-1 ביוני 2021. והופעל בשנית ב-18 באוגוסט 2021. הצהרת בריאות ומדידת חום לנכנסים. סימון מרחק של 2 מטרים בין הלקוחות בקופה. מחיצה פיזית בין המוכר לקונה. עבודה במשמרות קבועות. שמירה על היגיינה וחיטוי באופן תדיר. הגבלה של מספר הנכנסים לחנות כך שלא יהיו יותר מ-2 לקוחות בו זמנית בחנות או 2 לקוחות לכל קופה רושמת פעילה. בחנות שגודלה מעל 100 מ"ר יוכלו לשהות 4 אנשים לכל קופה רושמת פעילה. הכללים עודכנו עם חידוש התו באוגוסט 2021. בעסק בעל תו סגול, שבו מונה ממונה קורונה, ישמרו כללי היגיינה, וההנחיות הבאות: איסור התקהלות בפינת הקפה ובמטבחונים, ובמקום זאת אכילה בחדרו של העובד ככל האפשר. שמירה על מרחק 2 מטר בין אדם לאדם. בדיקת חום בכניסה. שיבוץ עובדים באותה קבוצת הסעה ואותה המשמרת, ככל האפשר. שהייה לפי גודל חדר: א. בחדר שגודלו עד 20 מ"ר – יוכלו לשהות שני עובדים, או מספר גדול יותר של עובדים אם בין עובד לעובד ישנה מחיצה שתמנע העברת רסס. ב. בחדר שגודלו מעל 20 מ"ר – עד 5 עובדים או מספר גדול יותר של עובדים אם בין עובד לעובד ישנה מחיצה. קיום פגישות ודיונים יתאפשר עד 8 עובדים בחדר. במקרה שאחד מן העובדים נדבק בנגיף הקורונה במקום העבודה, ייסגר מקום העבודה כולו או חלקו, וזאת לתקופה שתסתיים לכל המאוחר עם סיום החקירה האפידמיולוגית על ידי משרד הבריאות. בעקבות חידושו עודכנו הכללים. מגפת הקורונה בישראל התו הירוק "התו הסגול" - המשק עובר לשגרה בצל הקורונה רונית מורגנשטרן, ‏התו הסגול: כל השאלות והתשובות, באתר ‏מאקו‏, 19 באפריל 2020 ירון אברהם, ‏החל משבוע הבא: יוסרו הגבלות הקורונה בישראל, יבוטל התו הירוק, באתר ‏מאקו‏, 23 במאי 2021 התקן הסגול לחנויות המסחר, באתר TavSagol מירב כהן‏, לאחר שינויים שהוכנסו ברגע האחרון: הגבלות הקורונה החדשות נכנסו לתוקף, באתר וואלה, 18 באוגוסט 2021 מירב כהן‏, תו ירוק מורחב, תו סגול והנחיות התקהלות: הגבלות הקורונה שייכנסו לתוקף מחצות, באתר וואלה, 17 באוגוסט 2021 הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נתן אהרנפלד

נתן אהרנפלד (בהונגרית: Ehrenfeld Náthán; צ'וז, 1843 – ברלין, 17 בפברואר 1912) היה רבה הראשי של פראג במשך תקופה ארוכה. אהרנפלד למד בישיבות יוקרתיות: בברטיסלאבה ובאייזנשטאדט ואחר כך בבית המדרש לרבנים בברלין. הוא היה תלמידו של הרב והחוקר עזריאל הילדסהיימר (1820–1899). אהרנפלד סיים את לימודיו גם באוניברסיטת וינה וקיבל תואר דוקטור לפילוסופיה באוניברסיטת קיל עם עבודת גמר בנושא ספר העיקרים של יוסף אלבו (תורתו של יוסף אלבו על העקרונות וקריטריוני הדת). תחילה היה רב בברנדנבורג אחר כך בפרנצלאו. בשנת 1878 בגנסן (היום גנייזנו) ומשנת 1890 עד מותו מונה לרב ראשי של פראג. ביוני 1890 התבקש ארנפלד כאמור לרשת את מרקוס הירש (1833–1909) כרב הראשי של פראג. בשנת 1900 הוזמן לברלין לשמש כרב בשל היותו דרשן מצוין, אך הוא לא קיבל את ההזמנה ונשאר הרב הראשי של פראג עד מותו. לאחר מותו ירש את מקומו חתנו חיים ברודי (1868–1942), בעלה של בתו הבכורה. ברודי היה מומחה לשירה עברית מימי הביניים ולאחר מכן שימש כמנהל המכון לחקר השירה העברית מימי הביניים בברלין ובירושלים. לזכותו של נתן אהרנפלד תרשם הקמת המכון להכשרת מורים יהודים ופריחת המוסדות הוותיקים בפראג נובעות מעבודתו הבלתי נלאית. לאהרנפלד היו שלוש בנות ושני בנים (הבכור, סאלו, הפך למורה בגימנסיה בפראג; הצעיר, סמי, היה סוחר בווינה). כחוקר מוכר, כרטוריקן וכמורה, אהרנפלד ביקש במיוחד לדבר בקהילות רחוקות. הוא שם דגש רב על החינוך הדתי, היה מעורב באופן פעיל בניסוחו, וכן פיקח על תהליך הבדיקה בבתי הספר בפראג. למרות סכסוך ניכר בתוך הקהילה היהודית בפראג, הוא הצליח ליישב את חילוקי הדעות בין הפלגים השונים. הוא היה חסיד של האורתודוקסיה הדתית, התייחס לשאלות תאולוגיות בצורה שמרנית לחלוטין. למשל, הוא התנגד באופן חד משמעי לשריפת הגופה ואסר על קבורת כדים בבית הקברות היהודי בפראג. לקסיקון יהודי הונגרי. 1929. עמוד 215. נתן אהרנפלד מדיה וקבצים בנושא נתן אהרנפלד בוויקישיתוף נתן אהרנפלד באתר YIVO נתן אהרנפלד באתר, Encyclopedia.com נתן אהרנפלד בספרייה הלאומית של ישראל
2020 במאלי

אירועים בשנת 2020 במאלי. נשיא: איברהים בובאכר קייטה (התפטר ב-19 באוגוסט) ראש הממשלה: בובו סיסה (התפטר ב-19 באוגוסט) יושב ראש הפרלמנט – איסאקה סידיבה: הפרלמנט פוזר ב-19 באוגוסט הוועדה הלאומית להצלת העם: יו"ר: אל"ם אסימי גויטה מתמשך – מגפת הקורונה במאלי ומלחמת האזרחים במאלי. 25 במרץ – מקרה ראשון של קורונה במאלי. 26 במרץ – ראש באופוזיציה סומליה סיסה ושישה חברי צוותו נחטפו. 29 במרץ – בחירות לפרלמנט, סיבוב ראשון. 31 במרץ – מקרה ראשון של מוות מקורונה במאלי. 19 באפריל – בחירות לפרלמנט, סיבוב שני. 30 באפריל – בית משפט לחוקה משנה תוצאות הבחירות לגבי 31 מושבים. 3 ביוני – במהלך קרב נהרג ראש ארגון אל-קאעדה במאלי. 3 ביוני – למרות ההפגנות, בובו סיסה מונה מחדש לתפקיד ראש הממשלה. יולי–אוגוסט – מהומות והפגנות ברחבי מאלי. 18 באוגוסט – הפיכה צבאית, פיזור הפרלמנט והתפטרות הנשיא וראש הממשלה. 11 בספטמבר – הוועדה הלאומית להצלת העם מציע תוכנית למעבר הדרגתי לשלטון אזרחי תוך מינוי נשיא על ידה לשנתיים. 31 בדצמבר – מספר מאומתים בקורונה הגיע ל-7,029 מהם 269 נפטרו. 15 בספטמבר – מוסה טראורה, פוליטיקאי, נשיא מאלי בעבר (נולד ב-1936). 10 בנובמבר – אמדו טומני טורה, פוליטיקאי, נשיא מאלי בעבר (נולד ב-1948). מדיה וקבצים בנושא 2020 במאלי בוויקישיתוף Mali: l'ancien président Moussa Traoré est mort, RFI, ‏2020-09-15 (בצרפתית) Amadou Toumani Touré, former president who steered Mali to democracy, dies at 72, France 24, ‏2020-11-10 (באנגלית)
טיסקניאר

טיסקניאר (בהונגרית: Tiszakanyár) הוא כפר במחוז סבולץ'-סטמאר-ברג שבצפון מזרח הונגריה. כמו יישובים רבים באירופה גם בטיסקניאר מספר התושבים נמצא בירידה. כך, בשנת 1990 היה מספר התושבים 1,547 ובשנת 2020 רק 1,456 תושבים. בטיסקניאר חיו יהודים בתקופות זמן שונות, יהודים רבים מהכפר נרצחו בשואה. מדיה וקבצים בנושא טיסקניאר בוויקישיתוף אתר האינטרנט הרשמי של טיסקניאר (בהונגרית) נתוני הכפר באתר הלמ"ס ההונגרי תיעוד יהודים מטיסקניאר שנרצחו בשואה באתר יד ושם מפקדי האוכלוסין של יהודי הונגריה, 1993
פיל רוזנפלט

פיל רוזנפלט (באנגלית: Philip H. Rosenfelt; נולד ב-1944) הוא עורך דין אמריקאי, שכיהן כמזכיר החינוך של ארצות הברית בפועל מ-20 בינואר עד 1 במרץ 2021. הוא כיהן בתפקיד זה גם במהלך כהונתו של נשיא ארצות הברית לשעבר, דונלד טראמפ, עד שאישר הסנאט את מינויה של בטסי דבוס למזכירת החינוך בידי טראמפ. רונזפלט נולד בפטרסון שבניו ג'רזי. את התואר הראשון שלו השלים באוניברסיטת פנסילבניה ואחר כך קיבל תואר שני במשפטים באוניברסיטת קולומביה. העסקתו בממשל הפדרלי החלה ב-1971 כאשר החל לעבוד במחלקת הבריאות, החינוך והרווחה (שכיום פוצלה למחלקת חינוך ולמחלקת בריאות). בנובמבר 2016, נשיא ארצות הברית הנבחר, דונלד טראמפ הודיע כי בטסי דבוס תהיה מזכירת החינוך בקבינט שיקים לאחר השבעתו לנשיאות. לפני שהמינוי אושר על ידי הסנאט היה רוזנפלט מזכיר החינוך בפועל, ומילא תפקיד זה מ-20 בינואר 2017, יום השבעתו של הנשיא טראמפ, ועד אישור המינוי ב-7 בפברואר 2017. לאחר שבטסי דבוס עזבה את תפקידה בינואר 2021 לאחר ההסתערות על הקפיטול במהלכה תומכי טראמפ ואחרים הגיעו אל הקפיטול במטרה למחות על תוצאות הבחירות ולתמוך בתביעתו של טראמפ מסגנו, מייק פנס, לדחות את ניצחונו של הנשיא הנבחר, ג'ו ביידן. מיק זאיס נתמנה לממלא מקומה במספר הימים שנותרו עד לחילוף הממשל בין טראמפ לביידן, ולאחר השבעתו של ביידן פורסם כי רוזנפלט יכהן בשנית כמזכיר החינוך בפועל עד שהסנאט יאשר את מינויו של מיגל קרדונה לתפקיד. בינואר 2021, לאחר עזיבתו של טראמפ וכניסתו של ג'ו ביידן לבית הלבן מונה רוזנפלט למזכיר החינוך בפועל עד שהסנאט יאשר המינוי של מיגל קרדונה. כשקרדונה נכנס לתפקידו ב-1 במרץ, סיים רוזנפלט את כהונתו בתפקיד. מדיה וקבצים בנושא פיל רוזנפלט בוויקישיתוף "The Education Department Is In Good Hands—For Now". Romper (באנגלית). נבדק ב-2021-02-08. Hensley-Clancy, Molly (23 בנובמבר 2016). "Trump Picks Betsy DeVos As Education Secretary". Buzzfeed.com. נבדק ב-23 בנובמבר 2016. {{cite news}}: (עזרה) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אגם ולנצה

אגם ולנצה (בהונגרית: Velencei-tó) הוא האגם הטבעי השלישי בגודלו בהונגריה. הודות לתנאים הטבעיים והגאוגרפיים הנוחים שלו, כמו גם בשל וויסות אפיקו, זהו אחד מאתרי הנופש הפופולריים ביותר בהונגריה, בדומה לאגם בלטון שקרוב מאוד אליו. שטח האגם הוא כ-25 קמ"ר, שליש משטחו מכוסה קנים. בשל קרינת השמש ועומקו הרדוד של 1.5 מ' בממוצע, זהו אחד האגמים החמים ביותר באירופה : טמפרטורת המים יכולה להגיע ל-26-28 מעלות צלזיוס. המים המצוינים של אגם ולנצה, העשירים במינרלים (נתרן ומגנזיום), מרעננים ומחדשים את הגוף. בנוסף לרחצה הוא מתאים גם להקלה על כאבים ראומטיים. אגם ולנצה ממוקם במחוז פייר, בין בודפשט לבין סקשפהרוואר, למרגלות הרי ולנצה. האגם נמצא באזור הגאוגרפי של מזהפלד (Mezöldföld), אזור נרחב במרכז הונגריה בצד של טרנסדנוביה. אספקת המים של האגם היא בעיקר על ידי מי נחל הצ'אסאר שמקורו בהרי הוורטש ואוסף את מימי אגן זאמוי. ניקוז האגם מובטח על ידי תעלת דינייש-קאייטורי המלאכותית. באגם ישנם שני איים מלאכותיים: אי צ'רפש ואי ולנצה. מנקודת מבט היסטורית האגם צעיר ויכול היה להיווצר רק לפני 12–15 אלף שנה, בין שני קווי שבר מקבילים. שקע התעלה נשטף על ידי רוחות סוערות מצד אחד, ומשקעים, מים עיליים וגשמים מצד שני, כך שהאגם הוצף והתייבש פעמים רבות. האגם התייבש ארבע עשרה פעמים במהלך האלף האחרון, בממוצע כל 100 שנה. מקרה אחרון כזה היה בין השנים 1863 – 1866, כאשר גם אגם נויזידלרזה סבל מגורל זהה. נכון לעכשיו מדובר בכמחצית מחייו הטבעיים של האגם. ללא התערבויות חיצוניות האגם יתמלא סחף תוך כמה אלפי שנים ויתייבש. בית ההנצחה גזה גארדוני גלריית אגם ולנצה טירת בולי עץ גארדוני ספא אגארד ומרחץ תרמי טיילת נושאי אגארד טירת הציפורים אישטוואן צ'רנל כנסיית סנט סטפן המלך קפלת סנט אנה טירת נדאשדי גן כנסיית דינייש מרכז תיירות מסורתי כנסיית סנט ג'רג' שמורת טבע דינייש פארק טירת דינייש כיכר שרבייץ, נוף לאגם ולהרים טירת האוזמן-גשוינדט אחוזת Meszleny - Wenckheim טירת בק טיילת ולנצה מגדל תצפית הר בנצה כאן נמצאת שמורת הטבע של אגם ולנצה עם חיות בר רבות: זרון סוף טבלן מצויץ שחף אגמים כפן מצוי זרון תכול חמדון קטן טבלן גמדי ברבור מצוי ברכייה אווז האחו סופית מצויה חזיר בר (בשמורה) לוטרות נחש מים אירופי צפרדע אגם צב ביצות אירופי באגם מצויים 26 מינים של דגים טורפים, כולל: כסיף קרפיון זאב נהרות צפוני זאנדר בגלל ויסות האגם, מספר הפרטים של מיני דגים רבים פחת מאוד. האגם נמצא 40–50 ק"מ מבודפשט, 15–20 ק"מ מסקשפהרוואר, נגיש בקלות ברכב, אוטובוס ורכבת. ניהול המים באגן אגם ולנצה פורטל המידע התיירותי הרשמי של אגם ולנצה צילומי אוויר מהאגם שמורת הטבע לציפורי אגם ולנצה המלצת תוכנית, בידור, חדשות באגם ונציה מפת התיירות של אגם ולנצה, אגודת TDM לתיירות באגם ולנצה מדיה וקבצים בנושא אגם ולנצה בוויקישיתוף "A tó bemutatása". velenceito.hu. אורכב מ-המקור ב-2008-09-15. "Csatornázás és szennyvíztisztító beruházás a Velencei-tónál –" (בהונגרית).